Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 572

b) Konjugált vakcinák A Meningococcus C konjugált vakcinák hatékonysága jobb a poliszacharid vakcinákénál, miután a meningococcus-antigén fehérjéhez van konjugálva. Ennek megfelelõen a hatása tartósabb, továbbá az antigén 2 évesnél fiatalabb kisgyermekeknél is ellenanyag-választ indukál, tehát számukra is adható. * MENINGITEC® Konjugált Meningococcus C vakcina Két hónapos kort betöltött, de 12 hónaposnál fiatalabb csecsemõk két részoltással, részoltásonként 0,5 ml-es adaggal, legalább 2 hónapos intervallummal oltandók. A 12 hónaposnál idõsebb kisgyermekek, serdülõk, felnõttek egyszeri, 0,5 ml adagú vakcinával oltandók. * MENJUGATETH Konjugált Meningococcus C-CRM 197 vakcina Két hónapos kort betöltött, de 12 hónaposnál fiatalabb csecsemõk részére két, egyenként 0,5 ml-es dózis adandó, az oltások között legalább 2 hónapos intervallummal. 12 hónapos, vagy ennél idõsebb gyermekek, serdülõk és felnõttek immunizálásához egyszeri, 0,5 ml-es adag szükséges. * NeisVac-C Konjugált Meningococcus C vakcina Az egy éven aluli, de két hónapos kort betöltött csecsemõk legalább 2 hónapos idõközzel, két alkalommal oltandók. Az egyévesnél idõsebb gyermekek, a serdülõk és a felnõttek immunizálásához egy oltás szükséges. Konjugált vakcinával egyéves kor alatt alapimmunizált (2 oltás) csecsemõket 2 éves korban javasolt újraoltani.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes